**………………………………………. Megyei Kormányhivatal**

**………………………………………. Járási Hivatal, Gyámügyi Osztálya**

**……………………………………… (cím)**

**tárgy: gyámügyi iratok kikérése**

Tisztelt Gyámügyi Osztály!

Kérem, hogy az Ákr 10. §, a 33. § (1) bek., valamint 33. § (4) bek., továbbá 85. § (3) bek. alapján az ügyemben, az eljárás során keletkezett valamennyi – általam megjelölt - iratot kiadni szíveskedjenek!

Indokolás:

A gyámhatóságok, mint közigazgatási hatóságok eljárását az általános közigazgatási rendtartásról szóló 2016. évi CL. törvény (továbbiakban Ákr.) szabályozza.

Az Ákr. 10. § (1)kimondja, hogy **ügyfél** az a természetes vagy jogi személy, egyéb szervezet, akinek (amelynek) jogát vagy jogos érdekét az ügy közvetlenül érinti, akit hatósági ellenőrzés alá vontak, illetve akire nézve a hatósági nyilvántartás adatot tartalmaz.

Az Ákr. 33. §(1) bek. szerint, az ügyfél az eljárás bármely szakaszában **betekinthet az eljárás során keletkezett iratba.** Az eljárás irataiba való betekintés joga**ügyféli jog**, ami lehetővé teszi - az Alaptörvény által is garantált - további ügyféli jogok gyakorlását (például nyilatkozattételi jog, jogorvoslati jog). E jog gyakorlásának fontosságát az Ákr.. alapvető rendelkezései is megerősítik, amikor az 5. § (2) bekezdésében a hatóság kötelezettségeként fogalmazza meg ezen ügyféli jogokat.

Az Ákr. 33. § (4) bek. értelmében az iratbetekintési jog magában foglalja a **kivonatolási, másolási jogot** is, tehát a hatóság köteles az ügyfél által megjelölt dokumentumokról másolatot adni – költségtérítés ellenében – vagy az ügyfélnek lehetővé tenni, hogy maga kivonatot, másolatot készítsen róla.

Az Ákr. 85. § (3) bek. szerint a hatóság írásban, és elektronikusan is tarthat kapcsolatot az ügyféllel, tehát amennyiben **az ügyfél postán vagy elektronikus úton kéri iratainak megküldését, azt a hatóság - a költségek térítése ellenében - köteles azt megküldeni.** (ld. továbbá: Szabolcs-Szatmár-Bereg Megyei Bíróság 2.K.21.027/2010/4. ítélete)

Az Ákr. 34. § (3) bek rögzíti, hogy a hatóság az iratbetekintést vagy biztosítja, vagy végzésben dönt az iratbetekintési kérelem elutasításáról. A végzés ellen az Ákr 112. § (2) bek. i) és j) pontjai szerint önálló **fellebbezéssel lehet** élni.

Együttműködésükért előre is köszönettel:

Kelt: ………………………. (Város), 2020. ………………………………….

Aláírás:

……………………………………………